মূলত লাইলাতুল কদরের রাতকে নির্দিষ্ট করে দেখানো হয়নি। এ ব্যাপারে চল্লিশটিরও অধিক মতভেদ পাওয়া যায়। শাহ্ ওয়ালী উল্লাহ মুহাদ্দিসে দেহলভী (র.) বলেছেন, লাইলাতুল কদর দুটি। তার একটি হচ্ছে শাবান মাসের ১৫ তারিখ। এ রাতে বান্দার আগত বছরের ভাগ্য নির্ধারণ করা হয়। এটাকে লাইলাতুল বরাতও বলা হয়। আর দ্বিতীয়টি হচ্ছে রমজান মাসের শেষ ১০দিনের কোনো এক রাত। এ রাতের মর্যাদা অনেক গুণ বেশি। এ রাতে বান্দার প্রতি আল্লাহর নূর বর্ষিত হয়। ফেরেশতাগণ এবং হযরত জিবরাঈল (আ.) এ রাতে যমীনে অবতরণ করেন।